stanford-oval/wikipedia huggingface dataset:
Teeman elokuvafestivaali
Esitetyt  elokuvat > 2016

Teatteri (The Playhouse)
Suuri kauneus (Grande Bellezza)
Vailla aurinkoa (Sans soleil)
Viikko rakennusmiehenä (One Week)
The Wolfpack
Merry Christmas, Mr. Lawrence
Blackstar
Syntipukki (The Goat)
Ammatti: reportteri (The Passenger)
A Most Wanted Man
Naapurit (Neighbors)
Mannerlaatta
Kiitorata (La Jetée)
Viimeinen elokuva (The Last Picture Show)
Svengijengi ’62 (American Graffiti)
Performance
Birdy
Kalpeanaama (The Paleface)
Moonrise Kingdom
Koiran sydän (Heart of a Dog)
A Late Quartet
Tuuli nousee (Kaze tachinu)
Viimeinen rooli (Film)
Notfilm
Aiheesta muualla

Teeman elokuvafestivaali 2012 (arkistoidut sivut). Yle.
Teeman elokuvafestivaalin julisteet 2011–2020 (videokollaasi) Yle Areena.  17.9.2021. Yle.
Teeman elokuvafestivaali 2014 -traileri (Yle Areena)  17.11.2014. Yle.
Teeman elokuvafestivaalin 2015 esittely (Yle Teema)  19.11.2015. Yle.
Teeman elokuvafestivaali 2016
Teeman elokuvafestivaali kevät 2018
Teeman elokuvafestivaali syksy 2018
Teeman elokuvafestivaalin 2019 esittely (Yle Teema) 4.11.2019. Yle.
Teeman elokuvafestivaalin 2020 esittely (Yle Kulttuuri) 28.10.2020. Yle.
Teeman elokuvafestivaalin 2021 esittely (Yle Kulttuuri) 19.10.2021. Yle.
Teeman elokuvafestivaalin verkkosivut Yle.
Teeman elokuvafestivaali Yle Areenassa Yle.
Malagaan

| ”Malagaan” Jari Sillanpää |
| --- | --- | --- |

Singlen tiedot
 Albumilta: Rakkaudella merkitty mies
 Julkaistu: 13. kesäkuuta 2014
 Tuottaja(t): Leri Leskinen
 Tyylilaji: iskelmä, pop, dance
 Kesto: 03.35
 Levy-yhtiö: Warner Music Finland
Jari Sillanpään muut singlet
| ”Liekeissä” 2012 | ”Malagaan” 2014 | ”Tanssii kuin John Travolta” 2014 |
”Malagaan” on Jari Sillanpään kappale hänen syyskuussa 2014 julkaistulta Rakkaudella merkitty mies -nimiseltä studioalbumilta. Kappale julkaistiin albumin ensimmäisenä singlenä 13. kesäkuuta 2014. Kappaleen ovat säveltäneet ja sanoittaneet Mariska, Setä Tamu sekä Kuningasidea-yhtyeen laulusolistina tunnettu Väinöväinö. Kappaleen on tuottanut Leri Leskinen. Kappaleella kuullaan Sillanpään lisäksi myös DJPP:tä, joka esittää kappaleen rap-osuuden.
Artisti on kertonut ettei voinut sietää kappaletta sen demovaiheessa ja ajatteli sen olevan liian banaali, mutta kuunneltuaan sitä muutaman päivän ajan se oli alkanut jo naurattaa häntä.
Kappale menestyi listoilla poikkeuksellisen hyvin verrattuna artistin aiempiin alkuperäissinglejulkaisuihin. Se nousi parhaimmillaan kymmenenneksi soitetuimmaksi radiokappaleeksi elokuussa 2014. Viikolla 33/2014 ”Malagaan” oli 15. ostetuin kappale latauslistalla.
Kappaleet

Malagaan – 3.35
Malagaan (Radio edit) – 3.24
Malagaan (Clubmix) – 3.50
Malagaan (Jackmix) – 3.49
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 15 
Radiolista: 10
Kirvatsin jytä

| Kirvatsin Jytä |
| --- | --- |
Tapahtumapaikka:  Kirjurinluoto
Paikkakunta:  Pori
Ensimmäisen kerran:  2015
Osallistujia:  vuosittain n. 3500-4500
Kotisivut
Kirvatsin jytä festivaali vuonna 2023. Lokkilavalla esiintymässä Lapinlahden linnut.
Kirvatsin Jytä on Porissa on vuosittain heinä-elokuun taitteessa järjestettävä porilainen nostalgiamusiikkitapahtuma. Se pidettiin ensimmäistä kertaa vuonna 2015. Tapahtuma on järjestäjien mukaan suunnattu entisille nuorille ja kaikille nostalgiamusiikin ystäville.
Tapahtumapaikkana on Porin Kirjurinluoto ja se järjestetään aina keskiviikkoisin.
Tapahtumaa järjestää sama organisaatio kuin saman viikon perjantaina ja lauantaina järjestettävä Porispere rockfestivaali.
Historiaa > 2019

Vuoden 2019 Kirvatsin Jytä Vol. 5 järjestettiin 31. heinäkuuta 2022. Esiintymässä olivat Abba – 1974 Tribute Show (UK), Matchbox (UK), Pepe Willberg, A. Aallon Rytmiorkesteri ja K. Juva & Haavekuva
Historiaa > 2020

Tapahtuma peruttiin koronaepidemian vuoksi.
Historiaa > 2021

Vuoden 2021 Kirvatsin Jytä Vol. 6 järjestettiin 28. heinäkuuta 2022. Esiintymässä olivat Eini, Muska yhtyeineen feat. Kai Jämsä Kirka Tribute, Jiri Nikkinen, The Beatles Tribute Band, Red Clay Ramblers
Historiaa > 2022

Vuoden 2022 Kirvatsin Jytä Vol. 7 järjestettiin 3. elokuuta 2022. Esiintymässä olivat Boney M feat. Liz Mitchell, DR. Feelgood, Marion, Markku Aro ja The First. Markku Aro perui keikkansa paria päivää ennen tapahtumaa ja pikavauhtia paikkaamaan tuli Tero Vaara.
Historiaa > 2023

Vuoden 2023 Kirvatsin Jytä Vol. 8 järjestettiin 2. elokuuta 2023. Esiintymässä olivat Lapinlahden linnut, Meiju Suvas, Menneisyyden vangit ja SF-Blues
Historiaa > 2024

Vuoden 2024 Kirvatsin Jytä Vol. 9 järjestetään 31.7.2024. Esiintymässä ovat Erja Lyytinen, Maarit Hurmerinta, Leavings-orkesteri solistinaan Timo Rautiainen, Coitus Int 50 Revial ja Puppe & The Boys
Aiheesta muualla

Kirvatsin jytän kotisivut
Teemu Hintikka

Teemu Hintikka (s. 1997) on suomalainen muodostelmaluistelija. Hän aloitti luistelu-uransa Jyväskylässä vuonna 2003 Jyväskylän Taitoluisteluseurassa ja viimeiset vuodet Jyväskylässä hän luisteli Ice Diamonds -joukkueessa.lähde?
Hintikka muutti Espooseen vuonna 2017 ja aloitti siellä senioreissa, koska sinne perustettiin SM-senioreille sarja. Vuonna 2021 hän lopetti luistelu-uransa SM-senioreissa ja sanoi yhdeksi syyksi vaakaliu’un, joka on hänen kaltaiselleen miehelle vaikea suorittaa. Kaudella 2020–2021 Hintikka oli Suomessa ainoa miesluistelija SM-tasolla, ja luistelu-uran lopetettuaan hän siirtyi valmentajan rooliin. Viimeisinä aktiivivuosina hän luisteli Lumineers-joukkueessa, joka on Espoo Synchronized Skatersin joukkue.
Hintikka on ollut erityisen suosittu muodostelmaluistelija muiden luistelijoiden silmissä, mikä todennäköisesti johtuu siitä, että muodostelmaluistelussa miesluistelijat ovat hyvin harvinaisia.lähde?
Aiheesta muualla

Tienhaara, Helena: Lumineersin Teemu Hintikka: ”On etuoikeus olla esikuvana tulevaisuuden tähdille” SkatingFinland – Suomen Taitoluisteluliitto.  10.1.2020. Viitattu 10.5.2021.
Työikäinen

Työikäinen väestö tarkoittaa yleensä 15–64- tai 15–74-vuotiaita ihmisiä.
Tilastokeskus määrittelee työikäiseksi väestöksi 15–74-vuotiaat.
Kansainvälisissä vertailuissa kuitenkin työikäisiksi lasketaan yleensä vain 15–64-vuotiaat.
Sinä ansaitset kultaa

| ”Sinä ansaitset kultaa” Jari Sillanpää |
| --- | --- | --- |

Singlen tiedot
 Albumilta: Rakkaudella merkitty mies
 Julkaistu: lokakuu 2014
 Tuottaja(t): Leri Leskinen
 Tyylilaji: iskelmä, pop
 Kesto: 03.52
 Levy-yhtiö: Warner Music Finland
Jari Sillanpään muut singlet
| ”Tanssii kuin John Travolta” 2014 | ”Sinä ansaitset kultaa” 2014 |   |
”Sinä ansaitset kultaa” on Jari Sillanpään kappale hänen syyskuussa 2014 julkaistulta Rakkaudella merkitty mies -nimiseltä studioalbumiltaan. Singlenä kappale julkaistiin lokakuussa 2014. Kappaleen ovat säveltäneet Petri Somer sekä Aku Rannila, ja sen on sanoittanut Saara Törmä.
Sillanpää ei alun perin halunnut levyttää kappaletta lainkaan kuultuaan siitä tehdyn demoversion. Kappaleen sanoittanut Saara Törmä oli lukenut 7 päivää -lehdessä julkaistun Sillanpään parisuhteen päättymisestä kertovan artikkelin, jonka väitteet artisti itse oli kiistänyt. Lopulta Sillanpää kuitenkin päätyi levyttämään kappaleen soitettuaan sitä aluksi ystävilleen, jotka saivat artistin mielen muuttumaan.
Kappaleesta on julkaistu Numi Nummelinin ohjaama musiikkivideo, joka on kuvattu  F1-veneilijä Sami Seliön kotitalossa Helsingissä.
Kappaleesta on muodostunut yksi Sillanpään viime vuosien suurimmista hiteistä. Singlelistalla ”Sinä ansaitset kultaa” sijoittui parhaimmillaan 13:nneksi (1/2015). Latauslistalla kappale nousi listan ensimmäiseksi kahdeksi viikoksi viikoilla 51–52/2014. Radiosoittolistalla kappale ylsi neljänneksi.
Kappaleet

Sinä ansaitset kultaa – 3.52
Listasijoitukset

| Lista | Paras sijoitus |
| --- | --- |
Suomen virallinen singlelista: 13
Suomen virallinen latauslista: 1
Radiolista: 4
Janna Jyrkinen

Janna Jyrkinen (s. 14. helmikuuta 2007 Helsinki) on suomalainen taitoluistelija. Hän edustaa Espoon Taitoluisteluklubia kaudesta 2024–2025 alkaen muutettuaan opiskelemaan Mäkelänrinteen lukioon. Häntä valmentaa taitoluisteluvalmentaja Alisa Drei. Jyrkinen valittiin Suomen taitoluistelumaajoukkueeseen 13-vuotiaana, ja hän on kuulunut maajoukkueeseen kaudesta 2020–2021 alkaen.
Jyrkinen sijoittui seitsemänneksi vuoden 2023 taitoluistelun Euroopan-mestaruuskilpailuissa Espoossa. Hän luisteli siellä vapaaohjelman uuden henkilökohtaisen ennätyksensä 116,19 pistettä ja kokonaispisteiden ennätyksen 176,96. Jyrkisen onnistuminen toi Suomelle toisen maapaikan seuraaviin EM-kisoihin.
Jyrkinen aloitti taitoluistelun neljävuotiaana ja kilpailemisen kuusivuotiaana.
Ura

Maailmanmestaruuskilpailujen 21. sija 2023 (Saitama, Japani)
Pohjoismaiden mestaruuskilpailujen PM-hopea 2023 (Reykjavik, Islanti)
Euroopan-mestaruuskilpailuiden 7. sija 2023 (Espoo)
Suomen naisten mestaruus 2023 (Joensuu joulukuu 2022)
Suomen juniorinaisten mestaruus 2022 (Pori joulukuu 2021)
Pohjoismaiden Juniorinaisten mestaruus 2022 (Hørsholm, Tanska)
Suomen juniorinaisten SM-pronssi 2020 (Vantaa joulukuu 2019)
Pohjoismaiden Noviisityttöjen mestaruus 2020 (Stavanger, Norja)
Pohjoismaiden Noviisityttöjen mestaruus 2019 (Linköping, Ruotsi)
Suomen SM-noviisityttöjen mestaruus 2019 (Porvoo)
VAX

Varhainen VAX, malli 11/750
VAX-11/780:n arkkitehtuuri
VAX-11/780, jossa etupaneelinen tilalla läpinäkyvä suoja ja sinisellä lohkomerkinnät.
VAX 8600:n 4 Mt:n muistipiiri
VAX (Virtual Address eXtension) on Digital Equipment Corporationin menestyneimpiä minitietokonearkkitehtuureja. Se suunniteltiin aluksi pelkäksi 16-bittisen PDP-11:n jatkeeksi, jonka oli tarkoitus tarjota 32-bittinen osoiteavaruus ja virtuaalimuisti, mutta siitä tulikin ennen pitkää täysin itsenäinen arkkitehtuuri.
VAX-sarja vakiinnutti 32-bittisen arkkitehtuurin ja asetti sen kilpailemaan suurtietokoneiden kuten IBM S/360:n kanssa.
VAX toi tieteelliseen laskentaan tarkoitetun suurtietokoneen suorituskyvyn yritysten insinööriosastoille.
Historia

Gordon Bell johti VAX-tietokoneiden kehitystä.
Ensimmäinen VAX-malli VAX-11/780 esiteltiin 25. lokakuuta 1977. Tietokone oli ensimmäinen yhden MIPSin tietokone (miljoona käskyä sekunnissa).
VAX-sarja lopetettiin vuonna 2000.
VAX-konekieleen kuuluu hyvin paljon erilaisia käskyjä ja osoitusmuotoja, minkä ansiosta sitä on pidetty malliesimerkkinä äärimmilleen viedystä CISC-ajattelusta. VAXin seuraajaksi vuonna 1992 kehitetty Alpha-arkkitehtuuri sen sijaan on miltei sen vastakohta – äärimmilleen viety RISC.
VAX-11/780:tä käytettiin etenkin 1980-luvulla paljon benchmark-testien perustana. Esimerkiksi kone, jonka nopeus on 27 VAX MIPS, suorittaa ohjelmat noin 27 kertaa niin nopeasti kuin VAX-11/780.
Vuonna 1982 julkaistu VAX-11/730 Nebula oli vastaavankaltainen kuin 750, mutta perustui 4-bittiseen kaupalliseen slice-suorittimeen. Myöhemmin esitelty MicroVAX perustui kahden mikropiirin VLSI-toteutukseen VAX-arkkitehtuurista.
Käyttöjärjestelmät

VAXeissa käytettyjä käyttöjärjestelmiä ovat pääasiassa VMS ja UNIX (BSD ja Ultrix). Lisäksi arkkitehtuurille on suunniteltu reaaliaikajärjestelmä VAXELN.
Mallistot

VAX-11
VAX-11/750
VAX-11/780
MicroVAX
VAX 4000
VAX 6000
VAX 8000
VAX 9000
Aiheesta muualla

Kuvia tai muita tiedostoja aiheesta VAX Wikimedia Commonsissa
HP: VAX systems (Arkistoitu – Internet Archive) (englanniksi)
VAXarchive (englanniksi)
V A X Kingdom (englanniksi)
Vanhoja teknisiä dokumentteja, Bitsavers.org (englanniksi)
Buchholz in der Nordheide

| Buchholz in der Nordheide |
| --- | --- |

 lippu:  vaakuna
 Buchholz in der Nordheide
 Koordinaatit: 53°19′0″N, 9°52′0″E 
Valtio:  Saksa
Osavaltio:  Ala-Saksi
Piirikunta:  Harburg
Hallinto:  
 – Pormestari:  Wilfried Geiger (sit.)
Pinta-ala:  
 – Kokonaispinta-ala:  74,62 km²
Väkiluku (31.12.2015):  38 487
 – Väestötiheys:  515,6 as./km²
Aikavyöhyke:  UTC+1
 – Kesäaika:  UTC+2
Postinumero:  21244
Suuntanumero(t):  04181; 04186; 04187
Rekisterikilpi:  WL
 
 Buchholzin kotisivut 
Infobox OKVirheellinen NIMI-arvo: 
Buchholz in der Nordheide on kaupunki Ala-Saksin osavaltiossa Saksassa. Siellä asuu 38 487 (2015), ja se sijaitsee 25 kilometriä lounaaseen Hampurista.
Buchholz on asukasluvultaan Harburgin piirikunnan suurin kaupunki. Sen ystävyyskaupunkeja ovat Canteleu Ranskassa, Wołów Puolassa ja Järvenpää Suomessa. Buchholzissa yritettiin vuonna 2006 tehdä maailmanennätys asettamalla 2000 ihmistä sydämen muotoon, mutta ennätys jäi tekemättä, koska paikalle saapui 39 ihmistä liian vähän.[lähde? ]
Kaupunki

Buchholz on rakennuskannaltaan uudehko ja nuorekas kaupunki. Kaupungin keskusta on rakennettu junaradan läheisyyteen. Asemalta kävelykadulle ja kaupungin sydämeen Galerie-nimiseen kauppakeskukseen on kävellen matkaa vain muutama minuutti. Kaupungista löytyy kaikki kansalliset kaupat ja suurin osa eri alojen erikoisliikkeistä. Suuret kaupat on sijoitettu pois keskustasta moottoritien varteen.
Kaupunki > Galerie-kauppakeskus

Galerie on vuoden 2012 syksyllä avattu 3-kerroksinen ostoskeskus. Alakerrassa on useita ruokapaikkoja ja kaksi muuta tasoa on varattu erikoisliikkeille ja vaatekaupoille. Valikoima on erittäin kattava ja rakennuksesta löydätkin lähes kaiken tarvitsemasi. Ainoastaan ruokakauppaa ei ole rakennukseen sijoitettu. Uusi Famila palvelee asiakkaita 50m päässä.
Koulut

Kaupungissa on kaksi Gymnasiumia eli lukiota (vuosiluokat 5.-12.) Kaupungissa on näiden lisäksi useita alakouluja (vuosiluokat 1.-4.) sekä Realschule ja Gesamtschule. Rautatieaseman viereisessä uudessa Kabenhof-rakennuksessa on myös työväenopisto. Työväenopistosta löytyy laaja tarjonta monenlaisia kursseja. Vaihto-oppilaille järjestetään täällä kootusti yhteinen kielikurssi ennen koulujen alkua.
Albert Einstein Gymnasium Koulukeskus 1
Järvenpään lukion ystävyyskoulu
Gymnasium am Kattenberg Koulukeskus 2
Liikenne > Bussit

Kaupungissa liikennöi kaupungin oma bussiyhtiö "Buchholz bus". Bussit ovat uusia ja liikennöinti säännöllistä. Sunnuntaisin bussit eivät kulje. Kaikki bussit lähtevät "Treffpunkt"-nimiseltä päätepysäkiltä. Pysäkki sijaitsee kauppakeskus Galerien vieressä, kävelykadun kirkon puoleisessa päässä.
Liikenne > Rautatieasema

Juna-asemalla pysähtyy Metronom-niminen juna, joka liikennöi Hampurin ja Bremenin välillä. Metronom on yleensä 5 vaunua pitkä kaksikerroksinen juna. Junat kulkevat Hampurin suuntaan ykkösraiteelta 00:59 ja 00:19. Viimeinen juna Hampurista Buchholziin saapuu aamu yhden aikaan. Aamun ensimmäinen juna Hampurista pysähtyy aamu viideltä. Lippu Hampuriin maksaa 6,10€ ja päivälippu suur-Hampurin alueelle 11,90€. Lippuja voi ostaa automaateista tai juna-asemalta. Automaatit hyväksyvät useimmiten vain pieniä seteleitä.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivusto (saksaksi)
Riitta Linna

Riitta Tellervo Linna (13. syyskuuta 1922 – 3. elokuuta 2016) oli suomalainen taitoluistelija. Linna aloitti kilpauransa 1930-luvulla. Vuonna 1955 hän saavutti kaunoluistelun (nyk. taitoluistelu) Suomenmestaruuden. Kilpauransa jälkeen hän toimi aluksi kilpailutuomarina, myöhemmin valmentajana.
Linnan sisarista myös Kirsti ja Hilkka olivat taitoluistelun Suomen-mestareita. Heidän isänsä oli voimistelija ja taitoluistelija Edvard Linna.
Teokset

Helsingin Luistelijat r.y. 1908–1993, Helsingin luistelijat, 1997
Andienpyrstömuura

| Andienpyrstömuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Pitkäpyrstömuurat Drymophila
Laji::  striaticeps
Kaksiosainen nimi
 Drymophila striaticeps  Chapman, 1912 

Katso myös
   Andienpyrstömuura Wikispeciesissä   Andienpyrstömuura Commonsissa 
Infobox OKVirheellinen NIMI-arvoIUCN-testi OK: 
Andienpyrstömuura (Drymophila striaticeps) on puumuurien heimoon kuuluva varpuslintu.
Andienpyrstömuuraa tavataan Boliviassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 1 610 000 km2. Lajin kanta on vakaa, ja se on luokiteltu elinvoimaiseksi.
Amazonianpuumuura

| Amazonianpuumuura |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Puumuurat Thamnophilus
Laji::  amazonicus
Kaksiosainen nimi
 Thamnophilus amazonicus  Sclater, 1858 

Katso myös
   Amazonianpuumuura Wikispeciesissä   Amazonianpuumuura Commonsissa 
Infobox OKNimi-testi OKIUCN-testi OK: 
Naaras
Amazonianpuumuura (Thamnophilus amazonicus) on puumuurien heimoon kuuluva varpuslintu.
Amazonianpuumuuraa tavataan laajalla alueella Etelä-Amerikan pohjoispuoliskolla. Sitä esiintyy Boliviassa, Brasiliassa, Kolumbiassa, Equadorissa, Ranskan Guianassa, Guyanassa, Perussa, Surinamessa ja Venezuelassa, ja sen levinneisyysalueen pinta-ala on noin 7 120 000 km2. Vuonna 1996 lajia pidettiin melko yleisenä. Vuoden 2016 uhanalaisuusarvioinnissa se on luokiteltu elinvoimaiseksi.
Bambumuura

| Bambumuura |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Pitkäpyrstömuurat Drymophila
Laji::  rubricollis
Kaksiosainen nimi
 Drymophila rubricollis  (Bertoni, 1901) 

Katso myös
   Bambumuura Wikispeciesissä   Bambumuura Commonsissa 
Infobox OKNimi-testi OKIUCN-testi OK: 
Bambumuura (Drymophila rubricollis) on puumuurien heimoon kuuluva varpuslintu.
Bambumuuraa tavataan Argentiinassa, Brasiliassa ja Paraguayssa, ja levinneisyysalueen pinta-ala on noin 437 000 km2. Lajia on kuvattu yleiseksi ja sen kanta on vakaa. Se on luokiteltu elinvoimaiseksi.
Faisal I (Irak)
Faisal I fiktiossa

Faisal I on ollut hahmona kolmessa eri elokuvassa. Vuonna 1951 valmistuneessa elokuvassa Sirocco häntä esitti Jeff Corey ja vuonna 1962 David Lean ohjasi elokuvan Arabian Lawrence jolloin häntä esitti Alec Guinness. Vuonna 1990 valmistui elokuva A Dangerous Man, Lawrence After Arabia , jolloin häntä esitti Alexander Siddiq.
Vuonna 1995 valmistui televisiosarjan Indiana Jones Junior 19. osa. Siinä Faisal I:n roolin tekee Anthony Zaki.
Aiheesta muualla

Wikimedia Commonsissa on kuvia tai muita tiedostoja aiheesta .
A revisionist history of an Iraqi king Economist 2014
Erämaan kuningas kuollut, Hakkapeliitta, 19.09.1933, nro 38, s. 23, Kansalliskirjaston digitaaliset aineistot
| 0 | 1 | 2 | 3 |
| --- | --- | --- | --- |
|   | Edeltäjä: - | Irakin kuningas 1921–1932 | Seuraaja: Ghazi |
Calau

| Calau |
| --- | --- |

 vaakuna
 Calau
 Koordinaatit: 51°45′N, 13°57′E 
Valtio:  Saksa
Osavaltio:  Brandenburg
Piirikunta:  Oberspreewald-Lausitz
Pinta-ala:  
 – Kokonaispinta-ala:  163,5 km²
Korkeus:  93 m
Väkiluku (2023)  (31.10.2023):  7 681
 – Väestötiheys:  47 as./km²
Postinumero:  03205
Suuntanumero(t):  03541, 035435, 035439
 
 www.calau.de 
Infobox OKVirheellinen NIMI-arvo: 
Calaun sijainti Oberspreewald-Lausitzin piirikunnassa. Pienemmässä kuvassa piirikunnan sijainti Brandenburgin osavaltiossa.
Calau on kaupunki Brandenburgin osavaltiossa Saksan itäosassa. Se sijaitsee Spreewaldin eteläosassa ja on osa historiallista Ala-Lausitzia. Calau sai nykyisen muotonsa suurelta osin 2000-luvun alussa, kun siihen liitettiin useita lähiseudun maalaiskuntia.
Maantiede

Calau sijaitsee osavaltionsa eteläosassa noin 95 kilometriä Berliinistä eteläkaakkoon.
Historia

Varhaisin asiakirjamaininta Calausta on vuodelta 1279 muodossa Calowe, mutta alueella on arkeologisten löytöjen perusteella asuttu paljon kauemmin. Keskiajan kuluessa paikallisen linnan ympärille muutti sorbilaisia ja saksalaisia siirtolaisia. Kolmikymmenvuotisen sodan aikana Albrecht von Wallensteinin joukot ryöstelivät kaupunkia. Calausta tuli preussilainen kaupunki 1815. Toisen maailmansodan lopussa huhtikuussa 1945 punaisen armeijan joukot tuhosivat ja ryöstelivät kaupunkia. Saksojen jälleenyhdistymisen jälkeen Calauhin liitettiin lukuisa määrä vähäväkisiä maalaiskuntia.
Calaun vanhaa arkkitehtuuria edustaa muun muassa goottilainen hallikirkko, jonka varhaisvaiheet ulottuvat 1300-luvun lopulle. Vanhakaupunki on restauroitu. Historiallisen torin laidalla sijaitsee renessanssihenkinen raatihuone vuodelta 1880.
Talous ja liikenne

Calaussa toimii muun muassa keskisuuria metallialan yrityksiä, palveluyrityksiä ja verstaita. Calaun rautatieasema, Bahnhof Calau (Niederlausitz), sijaitsee rataosuuksien Lübbenau–Kamenz ja Halle–Cottbus varrella. Lähimmät moottoritiet ovat BAB 13 ja BAB 15.
Aiheesta muualla

Kalawa, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Calau
Käännös suomeksi
Jukka-Pekka Rahkonen

Jukka-Pekka Rahkonen on suomalainen kansalaisaktivisti ja Oikea Media -verkkolehden päätoimittaja. Hänet tunnetaan erityisesti Aito avioliitto -kansalaisaloitteen toisena alullepanijana. Rahkonen on opiskellut tietotekniikkaa Teknillisessä korkeakoulussa ja työskennellyt IT-alalla.
Yhteiskunnallinen vaikuttaminen

Rahkonen perusti Pasi Turusen kanssa perinteistä avioliittokäsitystä puolustavan Aito avioliitto -yhdistyksen tammikuussa 2015. Rahkonen toimi yhdistyksen puheenjohtajana. Yhdistys laittoi maaliskuussa 2015 vireille Aito avioliitto -kansalaisaloitteen, jonka tavoitteena oli samaa sukupuolta olevien avioliiton mahdollistavan lakimuutoksen kumoaminen ja avioliiton säilyttäminen laissa miehen ja naisen välisenä liittona. Aloite keräsi yli 107 000 allekirjoitusta. Aloite eteni eduskuntaan saakka.
Tammikuussa 2017 Rahkonen perusti yhdessä Marko Hamilon ja Joonas Konstigin kanssa konservatiiviseksi itseään luonnehtivan Oikea Media -verkkolehden. Rahkonen siirtyi lehden päätoimittajaksi huhtikuussa 2017.
Rahkonen on myös islam-kriitikko ja hän on esiintynyt useissa maahanmuuttoa kritisoivissa tilaisuuksissa. Rahkosen mukaan islam ei ole ”varsinainen uskonto lainkaan, vaan uskonnon kaapuun puettu erittäin haitallinen poliittinen järjestelmä.” Hän on myös kertonut haluavansa, että "muslimiryysyjen" käyttö Suomessa kiellettäisiin ja moskeijat tuhottaisiin. Rahkonen joutui kommentin takia eroamaan Aito avioliitto -yhdistyksen puheenjohtajuudesta.
Yksityiselämä

Rahkonen on naimisissa ja hänellä on kaksi lasta.
Sulasuolareaktori

Polttoainevertailu 1GWy
Sulasuolareaktori  (engl. molten salt reactor, MSR) on ydinreaktorityyppi, jossa polttoaine on nestemäisessä muodossa (esim. LiF-BeF2-ThF4) ja toimii samalla lämmönvälittäjäaineena. Sulasuolareaktori on tyypiltään hyötöreaktori, eli se tuottaa fissiilin ydinpolttoaineen toisesta epäfissiilistä, mutta fertiilistä aineesta, kuten Th-232: nuklideista U-233 nuklideja, jotka sitten osallistuvat fissioon ja energiantuotantoon. Hyötöreaktorin kuten sulasuolareaktorin tärkein ominaisuus on sen kyky käyttää polttoaineenaan yleisiä ja siten halpoja ja riittoisia aineita kuten toriumia. Toriumilla toimiva sulasuolareaktori soveltaa torium-ydinpolttoainekiertoa.
MSR toimintaperiaate